संक्षेप करने के लिए दस्तावेज़: 63 साल के एक व्यावसायी को जब दिल्ली के सर गंगा राम अस्पताल में दाखिल किया गया तो उन्हें उल्टियां हो रही थीं.

उन्होंने डॉक्टर से कहा कि पत्नी से लड़ाई के बाद उन्होंने बोतल का ढक्कन निगल लिया है.

जब सर्जन ने उनका आपरेशन किया तो पेट में 400 ग्राम सोना पाया गया.

भारत दुनिया में सोने की सबसे ज्यादा खपत करने वाला देश है. सरकार ने बढ़ते वित्तीय घाटे को कम करने के लिए जब इस बहुमूल्य धातु पर आयात शुल्क बढा दिया तो सहसा इसकी तस्करी में तेज़ी आ गई.

अस्पताल के वरिष्ठ सर्जन डॉक्टर सीएस रामचंद्रन ने बीबीसी को बताया कि उन्होंने अपनी जिंदगी में पहले कभी ऐसा मामला नहीं देखा.

सोना कितना सोंणा 

उन्होंने कहा, ''पहली बार मुझे मरीज के पेट से सोना मिला. मुझे याद है कि एक बार मैने मरीज़ के ब्लाडर से एक किलो का पत्थर बाहर निकाला था लेकिन सोना मिलना तो लगभग अविश्सनीय जैसा है.''

डॉ. रामचंद्रन ने बताया, ''ये व्यावसायी पहले भी चार बार पेट का आपरेशन करा चुके हैं. उन्हें मधुमेह है. आंतों में अटकाव की अत्यधिक समस्या के चलते इस महीने के शुरू में उसे अस्पताल में भर्ती किया गया.''

'' नौ अप्रैल को आपरेशन किया गया, जो तीन घंटे तक चला. चूंकि मरीज की उम्र ज्यादा है, इसलिए हमें बहुत सावधान रहना था. हमें उनके पेट में सोने की बिस्कुटें मिलीं वो भी 12.''

डॉक्टर ने कहा कि पुलिस और कस्टम अधिकारी व्यावसायी से पूछताछ कर रहे हैं. उन्होंने सोना जब्त कर लिया है.

भारत सरकार ने पिछले साल सोने पर आयात शुल्क तीन गुना बढ़ा दिया था, ताकि सोने की खपत में 15 फीसदी की कटौती लाने के साथ वित्तीय घाटे को कम किया जाए, जो 2012-13 में 88 अरब डॉलर के रिकॉर्ड स्तर पर पहुंच गया.

मई 2013 में अगर देश में सोने का आयात 162,000 किलोग्राम था तो जुलाई में सरकार द्वारा आयात शुल्क बढाने के बाद नवंबर में ये घटकर महज 19,300 किलो तक रह गया.

(बीबीसी हिन्दी के एंड्रॉएड ऐप के लिए 

यहां क्लिक करें. आप हमें 

फ़ेसबुक और 

ट्विटर पर भी फ़ॉलो कर सकते हैं.)

\nसंक्षेप उसी भाषा में जिसमें दस्तावेज़ है:
दिल्ली में एक व्यावसायी के पेट के आपरेशन के दौरान डॉक्टर तब हैरान गए, जब उन्हें सोने के बिस्कुट मिले, वो भी एक-दो नहीं बल्कि बारह.